title: Директива 2007/9/ЕО на Комисията от 20 февруари 2007 година за изменение на приложението към Директива 90/642/ЕИО на Съвета относно максимално допустимите нива на остатъци от алдикарб (Текст от значение за ЕИП )

text:
               1.3.2007

               BG

               Официален вестник на Европейския съюз

               L 63/17

      ДИРЕКТИВА 2007/9/ЕО НА КОМИСИЯТА

   от 20 февруари 2007 година
   за изменение на приложението към Директива 90/642/ЕИО на Съвета относно максимално допустимите нива на остатъци от алдикарб
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 90/642/ЕИО на Съвета от 27 ноември 1990 г. за определяне на максимални количества на остатъци от пестициди във и върху някои продукти от растителен произход, включително плодове и зеленчуци (1), и по-специално член 7 от нея,
   като има предвид, че:

               (1)

               За зърнените култури и продуктите от растителен произход, включително плодове и зеленчуци, количеството на остатъчни вещества отразява използването на минималните количества пестициди, необходими за ефикасна растителна защита, прилагани по такъв начин, че количеството остатъци да бъде едновременно възможно най-малко и токсикологично допустимо, особено що се отнася до опазването на околната среда и до прогнозната дневна доза, приемана от потребителите. Максимално допустимите граници на остатъчни вещества (МДГОВ) представляват горната граница на количествата от тези остатъчни вещества, които могат да се намерят в продуктите, когато производителите са спазили добрите земеделски практики.

               (2)

               МДГОВ от пестициди непрекъснато се преразглеждат и се изменят, така че да се вземат предвид новата информация и данни. МДГОВ са фиксирани до прага на откриване, когато разрешената употреба на продукти за растителна защита не предизвиква наличие на остатъчни вещества от пестициди върху или в хранителния продукт, когато няма разрешено практическо приложение, когато практическите приложения, разрешени от държавите-членки, не са били подкрепени от необходимите данни или когато практическите приложения в трети страни, водещи до присъствие на остатъчни вещества върху или в храните, които могат да бъдат пуснати в обращение на пазара на Общността, не са били подкрепени от необходимите данни.

               (3)

               Една от държавите-членки уведоми Комисията, че би искала да преразгледа националните МДГОВ в съответствие с член 8 от Директива 90/642/ЕИО, с оглед на загрижеността си по отношение на дневната доза, приемана от потребителите. Предложения за преразглеждане на МДГОВ на Общността бяха предоставени на Комисията.

               (4)

               Краткосрочното или дългосрочното излагане на потребителите на пестицидите, посочени в настоящата директива, посредством хранителни продукти, беше преразгледано и оценено в съответствие с действащите в Общността процедури и практики, вземайки предвид насоките, публикувани от Световната здравна организация (2). Въз основа на това следва да се определят нови МДГОВ, които да гарантират защитата на потребителите от неприемлив риск.

               (5)

               При необходимост силното излагане на потребителите на тези пестициди посредством всеки от хранителните продукти, които могат да съдържат остатъчни вещества, бе разгледано и оценено съгласно процедурите и практиките на Общността, вземайки предвид насоките, публикувани от Световната здравна организация. Наложи се заключението, че присъствието на остатъчни вещества от пестициди на нива, равни или по-ниски от новите МДГОВ, няма да причини остри токсични въздействия.

               (6)

               Чрез Световната търговска организация бяха консултирани търговските партньори на Общността по отношение на новите МДГОВ и техните становища бяха взети предвид.

               (7)

               По искане на Комисията Европейският орган за безопасност на храните (3) даде становище по отношение на рисковете от дадените в тази директива МДГОВ от алдикарб.

               (8)

               Приложенията към Директива 90/642/EИО трябва да бъдат съответно изменени.

               (9)

               Предвидените в настоящата директива мерки са в съответствие със становището на Постоянния комитет по хранителната верига и здравето на животните,

         ПРИЕ НАСТОЯЩАТА ДИРЕКТИВА:
   Член 1
   Част А от приложение II към Директива 90/642/ЕИО се изменя в съответствие с приложението към настоящата директива.
   Член 2
   Държавите-членки приемат и публикуват най-късно до 1 септември 2007 г. законовите, подзаконовите и административните разпоредби, необходими, за да се съобразят с настоящата директива. Те съобщават незабавно на Комисията текста на тези разпоредби и предоставят таблица на съответствието между тези разпоредби и настоящата директива.
   Те прилагат тези разпоредби от 2 септември 2007 г.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Държавите-членки съобщават на Комисията текстовете на основните разпоредби от националното законодателство, които те приемат в областта, уредена с настоящата директива.
   Член 3
   Настоящата директива влиза в сила на двадесетия ден след публикуването ѝ в Официален вестник на Европейския съюз.
   Член 4
   Адресати на настоящата директива са държавите-членки.

      Съставено в Брюксел на 20 февруари 2007 година.

            За Комисията

         Markos KYPRIANOU

            Член на Комисията

      (1)  OВ L 350, 14.12.1990 г., стр. 71. Директива, последно изменена с Директива 2006/92/ЕО на Комисията (ОВ L 311, 10.11.2006 г., стр. 31).

      (2)  Насоки за прогнозното изчисляване на количествата остатъци от пестициди, приемани с храната (актуализирани), изготвени от световната система за екологичен мониторинг/програма за безопасност на храните (GEMS/Food Programme) в сътрудничество с Комитета за Кодекса за остатъците от пестициди и публикувани от Световната здравна организация, 1997 г. (WHO/FSF/FOS/97.7).

      (3)  EFSA Journal (2006) 409, стр. 1—23.

      ПРИЛОЖЕНИЕ
      В част А от приложение II към Директива 90/642/ЕИО таблицата, отнасяща се до алдикарб, се заменя със следното:

                     Остатъчни вещества от пестициди и максимално допустими граници на остатъчни вещества в mg/kg

                     Групи и примери за отделни продукти, за които се прилагат МДГОВ

                     Алдикарб (сбор от алдикарб, неговия сулфоксид и сулфон, изразен като алдикарб)

                                 „1.

                                 Плодове, пресни, изсушени или сурови, замразени, несъдържащи добавена захар; ядки

                     0,02 (1)

                                 i)

                                 ЦИТРУСОВИ ПЛОДОВЕ

                     Грейпфрут

                     Лимони

                     Сладки лимони

                     Мандарини (включително клементинки и други хибриди)

                     Портокали

                     Помело

                     Други

                                 ii)

                                 ЧЕРУПКОВИ ПЛОДОВЕ (със или без черупки)

                     Бадеми

                     Бразилски орехи

                     Кашу

                     Кестени

                     Кокосови орехи

                     Лешници

                     Орехи „макадамия“

                     Пеканови орехи

                     Семена от пиния

                     Шам фъстък

                     Орехи

                     Други

                                 iii)

                                 СЕМКОВИ ПЛОДОВЕ

                     Ябълки

                     Круши

                     Дюли

                     Други

                                 iv)

                                 КОСТИЛКОВИ ПЛОДОВЕ:

                     Кайсии

                     Череши

                     Праскови (включително праскови без мъх и други хибриди)

                     Сливи

                     Други

                                 v)

                                 ЯГОДОВИ ПЛОДОВЕ И ДРЕБНОПЛОДНИ

                                 a)

                                 Трапезно и винено грозде

                     Трапезно грозде

                     Винено грозде

                                 б)

                                 Ягоди (различни от диворастящи)

                                 в)

                                 Храстовидни (различни от диворастящи)

                     Къпини

                     Едри къпини

                     Кръстоски на малина и къпина

                     Малини

                     Други

                                 г)

                                 Други дребноплодни и ягодови плодове (различни от диворастящи)

                     Боровинки

                     Червени боровинки

                     Френско грозде (червено, черно (касис) и бяло)

                     Цариградско грозде

                     Други

                                 д)

                                 Диворастящи ягодови и други плодове

                                 vi)

                                 РАЗНИ

                     Авокадо

                     Банани

                     Фурми

                     Смокини

                     Киви

                     Кумкуат

                     Личи

                     Манго

                     Маслини (за консумация)

                     Маслини (за производство на маслиново масло)

                     Папая

                     Пасион фрут

                     Ананаси

                     Нар

                     Други

                                 2.

                                 Зеленчуци, пресни или неварени, в замразено или изсушено състояние

                                 i)

                                 КОРЕНОПЛОДНИ И ГРУДКОВИ ЗЕЛЕНЧУЦИ

                     0,02 (1)

                     Цвекло

                     Моркови

                     Корени от маниока

                     Целина с едри глави

                     Хрян

                     Земни ябълки

                     Пащърнак

                     Корени от магданоз

                     Репички

                     Козя брада

                     Сладки патати

                     Жълта ряпа

                     Ряпа

                     Игнам

                     Други

                                 ii)

                                 ЛУКОВИ ЗЕЛЕНЧУЦИ

                     0,05

                     Чесън

                     Лук

                     Шалот

                     Зелен лук

                     Други

                                 iii)

                                 ПЛОДОВИ ЗЕЛЕНЧУЦИ

                     0,02 (1)

                                 a)

                                 Картофови

                     Домати

                     Пиперки

                     Патладжани

                     Бамя

                     Други

                                 б)

                                 Тиквови – ядивна кора

                     Краставици

                     Корнишони

                     Тиквички

                     Други

                                 в)

                                 Тиквови – неядивна кора

                     Пъпеши

                     Тиква

                     Диня

                     Други

                                 г)

                                 Сладка царевица

                                 iv)

                                 ЗЕЛЕНЧУЦИ ОТ РОД „ЗЕЛЕ“

                     0,02 (1)

                                 a)

                                 Цветно зеле

                     Броколи

                     Карфиол

                     Други

                                 б)

                                 Главесто зеле

                     Брюкселско зеле

                     Зеле

                     Други

                                 в)

                                 Листно зеле

                     Китайско зеле

                     Къдраво зеле

                     Други

                                 г)

                                 Алабаш

                                 v)

                                 ЛИСТНИ ЗЕЛЕНЧУЦИ И ПРЕСНИ ПОДПРАВКИ

                     0,02 (1)

                                 a)

                                 Марули и подобни

                     Кресон

                     Градинска салата

                     Маруля

                     Ескариол (широколистна ендивия)

                     Рукола

                     Листно зеле

                     Други

                                 б)

                                 Спанак и подобни

                     Спанак

                     Цвекло за салата

                     Други

                                 в)

                                 Воден кресон

                                 г)

                                 Ендивия

                                 д)

                                 Билки

                     Балдаран

                     Сибирски лук

                     Магданоз

                     Листа от целина

                     Други

                                 vi)

                                 БОБОВИ ЗЕЛЕНЧУЦИ (пресни)

                     0,02 (1)

                     Фасул (с шушулки)

                     Фасул (без шушулки)

                     Грах (с шушулки)

                     Грах (без шушулки)

                     Други

                                 vii)

                                 СТЕБЛЕНИ ЗЕЛЕНЧУЦИ (пресни)

                     0,02 (1)

                     Аспержи

                     Бяло цвекло

                     Целина

                     Копър

                     Артишок (ангинарии)

                     Праз

                     Ревен

                     Други

                                 viii)

                                 ГЪБИ

                     0,02 (1)

                                 a)

                                 Култивирани гъби

                                 б)

                                 Диворастящи гъби

                                 3.

                                 Варива

                     0,02 (1)

                     Фасул

                     Леща

                     Грах

                     Лупина

                     Други

                                 4.

                                 Маслодайни семена

                     0,05 (1)

                     Ленено семе

                     Фъстъци

                     Маково семе

                     Сусамово семе

                     Слънчогледово семе

                     Рапично семе

                     Соя

                     Синапено семе

                     Памуково семе

                     Конопено семе

                     Други

                                 5.

                                 Картофи

                     0,02 (1)

                     Ранни картофи

                     Късни картофи

                                 6.

                                 Чай (листа и стебла на Camellia sinensis, изсушени, ферментирали или обработени по друг начин)

                     0,05 (1)

                                 7.

                                 Хмел (сушен), включително хмелов гранулат и неконцентриран прах

                     0,05 (1)

         (1)  Посочва по-ниската граница на аналитично определяне.“


title: Директива 2014/46/ЕС на Европейския парламент и на Съвета от 3 април 2014 година за изменение на Директива 1999/37/ЕО на Съвета относно документите за регистрация на превозни средства

text:
                  29.4.2014

                  BG

                  Официален вестник на Европейския съюз

                  L 127/129

            ДИРЕКТИВА 2014/46/ЕС НА ЕВРОПЕЙСКИЯ ПАРЛАМЕНТ И НА СЪВЕТА
      от 3 април 2014 година
      за изменение на Директива 1999/37/ЕО на Съвета относно документите за регистрация на превозни средства
      ЕВРОПЕЙСКИЯТ ПАРЛАМЕНТ И СЪВЕТЪТ НА ЕВРОПЕЙСКИЯ СЪЮЗ,
      като взеха предвид Договора за функционирането на Европейския съюз, и по-специално член 91 от него,
      като взеха предвид предложението на Европейската комисия,
      след предаване на проекта на законодателния акт на националните парламенти,
      като взеха предвид становището на Европейския икономически и социален комитет (1),
      след консултация с Комитета на регионите,
      в съответствие с обикновената законодателна процедура (2),
      като имат предвид, че:

                  (1)

                  Прегледите за проверка на техническата изправност са част от по-широк режим, гарантиращ, че превозните средства се поддържат в безопасно и приемливо спрямо околната среда състояние по време на използването им. Този режим следва да предвижда периодични прегледи за проверка на техническата изправност на превозни средства и крайпътни технически проверки на превозни средства, използвани за търговска транспортна дейност, както и процедура за регистрация на превозните средства, позволяваща временното отнемане на разрешението превозното средство да се използва в пътното движение, когато превозното средство представлява непосредствен риск за пътната безопасност.

                  (2)

                  Регистрацията на превозното средство осигурява административно разрешение за началото на неговата експлоатация в пътното движение. Директива 1999/37/ЕО на Съвета (3) се прилага само към предоставянето на регистрация на превозните средства. Въпреки това, особено в случаи, когато използването на дадено превозно средство по пътища, отворени за обществено ползване би породило риск поради техническото му състояние, следва да бъде възможно разрешението за неговото ползване да бъде отнето за определен период от време. За да се намали административната тежест, произтичаща от временното отнемане, не е необходимо отново да се преминава през нова процедура за регистрация когато временното отнемане бъде отменено.

                  (3)

                  Следва да бъде въведено задължение за постоянно прекратяване на регистрацията на превозно средство, за което е постъпило известие, че превозното средство е определено като излязло от употреба съгласно Директива 2000/53/ЕО на Европейския парламент и на Съвета (4). Държавите членки имат възможността да посочат в националното законодателство и други причини за прекратяване на регистрацията на превозно средство.

                  (4)

                  Дори когато регистрацията на дадено превозно средство е била прекратена, следва да бъде възможно да се съхрани сведение за тази регистрация.

                  (5)

                  За да се намали административната тежест и да се улесни обменът на информация между държавите членки, информацията, свързана с превозните средства, следва да се записва в електронен вид.

                  (6)

                  Настоящата директива не следва да възпрепятства дадена държава членка да разглежда електронните бази данни, които се съхраняват от нейните компетентни органи, като основен източник на информация за превозно средство, регистрирано на нейната територия. Следва да е възможно държавите членки да използват електронна мрежа, включваща данни от националните електронни бази данни, за да се улесни обменът на информация.

                  (7)

                  В случаите когато при преглед за проверка на техническата изправност се установят опасни неизправности и когато разрешението за ползване на превозното средство по пътищата, отворени за обществено ползване е било временно отнето, това временно отнемане следва да бъде записано, докато превозното средство не премине успешно нов преглед за проверка на техническата изправност.

                  (8)

                  За да се актуализират точка II. 4, второ тире и точка III. 1.А, буква б) от приложения I и II към Директива 1999/37/ЕО, в случай на разширяване на Съюза, както и за да се актуализира приложение I, точка II. 6, свързана с незадължителни елементи в случай на промяна на определенията или на съдържанието на сертификатите за съответствие в съответното европейско законодателство за одобрение на типа, на Комисията следва да бъде делегирано правомощието да приема актове в съответствие с член 290 от Договора за функционирането на Европейския съюз. От особена важност е по време на подготвителната си работа Комисията да проведе подходящи консултации, включително на експертно равнище. При подготовката и изготвянето на делегираните актове Комисията следва да осигури едновременното и своевременно предаване на съответните документи по подходящ начин на Европейския парламент и на Съвета.

                  (9)

                  Ето защо Директива 1999/37/ЕО следва да бъде съответно изменена,

            ПРИЕХА НАСТОЯЩАТА ДИРЕКТИВА:
      Член 1
      Изменения на Директива 1999/37/ЕО
      Директива 1999/37/ЕО се изменя както следва:

                  1)

                  В член 1 първото изречение се заменя със следното:
                  „Настоящата директива се прилага за документите за регистрация на превозни средства, издавани от държавите членки.“;

                  2)

                  Към член 2 се добавят следните букви:
                  „д)   „временно отнемане на регистрация“: означава ограничен период от време, през който не е разрешено от държава членка превозното средство да се използва в пътното движение, след който период и при условие че основанията за временно отнемане вече не са приложими, ползването на превозното средство може да бъде разрешено отново, без това да включва нова процедура по регистрация;
                  е)   „прекратяване на регистрация“: означава отмяната на разрешението, издадено от държава членка, превозното средство да се използва в пътното движение.“;

                  3)

                  Към член 3 се добавят следните параграфи:
                  „4.   Държавите членки записват в електронен вид данните за всички превозни средства, регистрирани на тяхна територия. Данните включват:

                              а)

                              всички задължителни елементи съгласно приложение I, точка II.5, както и елементите от точки II.6 (J) и II.6 (V.7) и (V.9) от това приложение, когато данните са налични;

                              б)

                              другите незадължителни данни, посочени в приложение I, или данните от сертификата за съответствие съгласно Директива 2007/46/ЕО на Европейския парламент и на Съвета (*), когато е възможно;

                              в)

                              резултатите от задължителните периодични прегледи за проверка на техническата изправност в съответствие с Директива 2014/45/ЕС на Европейския парламент и на Съвета (**) и срока на валидност на свидетелството за техническа изправност.

                        За целите на настоящата директива личните данни се обработват в съответствие с директиви 95/46/ЕО (***) и 2002/58/ЕО (****) на Европейския парламент и на Съвета.
                  5.   Техническите данни за превозните средства се предоставят на компетентните органи или контролно-техническите пунктове за целите на периодичните прегледи за проверка на техническата изправност. Държавите членки могат да ограничат използването и разпространението на тези данни до контролно-техническите пунктове, за да се избегне злоупотреба с тях.

                     (*)  Директива 2007/46/ЕО на Европейския парламент и на Съвета от 5 септември 2007 година за създаване на рамка за одобрение на моторните превозни средства и техните ремаркета, както и на системи, компоненти и отделни технически възли, предназначени за такива превозни средства (ОВ L 263, 9.10.2007 г., стр. 1)."

                     (**)  Директива 2014/45/ЕС на Европейския парламент и на Съвета от 3 април 2014 г. относно периодичните прегледи за проверка на техническата изправност на моторните превозни средства и техните ремаркета и за отмяна на Директива 2009/40/ЕО (ОВ L 127, 29.4.2014 г., стр. 51)."

                     (***)  Директива 95/46/ЕО на Европейския парламент и на Съвета от 24 октомври 1995 година за защита на физическите лица при обработването на лични данни и за свободното движение на тези данни (ОВ L 281, 23.11.1995 г., стр. 31)."

                     (****)  Директива 2002/58/ЕО на Европейския парламент и на Съвета от 12 юли 2002 година относно обработката на лични данни и защита на правото на неприкосновеност на личния живот в сектора на електронните комуникации (ОВ L 201, 31.7.2002 г., стр. 37).“;"

                  4)

                  Вмъква се следният член:
                  „Член 3а
                  1.   В случай, че компетентният орган на държавата членка получи известие за периодичнен преглед за проверка на техническата изправност, показващо, че разрешението за използване на дадено превозно средство в пътното движение е временно отнето в съответствие с член 9 от Директива 2014/45/ЕС, временното отнемане се записва в електронен вид и се провежда допълнителен преглед за проверка на техническата изправност.
                  Временното отнемане остава в сила, докато превозното средство не премине успешно нов преглед за проверка на техническата изправност. При успешно преминаване на прегледа за проверка на техническата изправност компетентният орган незабавно разрешава пускането в движение на превозното средство. Не е необходим нов процес на регистрация.
                  Държавите членки или техните компетентни органи могат да приемат мерки с цел улесняване на повторната проверка на превозно средство, на което временно е отнето разрешението за използване в пътното движение. Тези мерки може да включват предоставянето на разрешение за ползване на пътищата, отворени за обществено ползване между мястото на ремонта и контролно-техническия пункт за целите на прегледа за проверка на техническа изправност.
                  2.   Държавите членки могат да позволят на титуляря на удостоверението за регистрация да подаде заявление до компетентния орган за прехвърляне на регистрацията на новия собственик на превозното средство.
                  3.   В случай, че компетентният орган на държава членка получи известие, че превозно средство е определено като излязло от употреба съгласно Директива 2000/53/ЕО на Европейския парламент и на Съвета (*****), регистрацията на същото превозно средство се анулира трайно и информация относно това се добавя в електронния регистър.

                     (*****)  Директива 2000/53/ЕО на Европейския парламент и на Съвета от 18 септември 2000 г. относно излезлите от употреба превозни средства (ОВ L 269, 21.10.2000 г., стр. 34).“;"

                  5)

                  Към член 5 се добавя следният параграф:
                  „3.   Без да се засягат разпоредбите на член 5, параграф 4 и член 8, параграф 3 от Директива 2014/45/ЕС, държавите членки признават по принцип валидността на удостоверението за техническа изправност в случай на промяна на собственика на превозното средство с валидно доказателство за периодичен преглед за проверка на техническата изправност.“;

                  6)

                  Членове 6 и 7 се заменят със следното:
                  „Член 6
                  На Комисията се предоставя правомощието да приема делегирани актове в съответствие с член 7, за да изменя:

                              —

                              точка II. 4, второ тире и точка III. 1.А, буква б) от приложения I и II, в случай на разширяване на Съюза,

                              —

                              точка II.6 от приложение I, свързано с незадължителни елементи в случай на промяна на определенията или съдържанието на сертификатите за съответствие в съответното законодателство на Съюза за одобрение на типа.

                        Член 7
                  1.   Правомощието да приема делегирани актове се предоставя на Комисията при спазване на предвидените в настоящия член условия.
                  2.   Правомощието да приема делегирани актове, посочено в член 6, се предоставя на Комисията за срок от пет години, считано от 19 май 2014 г. Комисията изготвя доклад относно делегирането на правомощия не по-късно от девет месеца преди изтичането на петгодишния срок. Делегирането на правомощия се продължава мълчаливо за срокове с еднаква продължителност, освен ако Европейският парламент или Съветът не възразят срещу подобно продължаване не по-късно от три месеца преди изтичането на всеки срок.
                  3.   Делегирането на правомощия, посочено в член 6, може да бъде оттеглено по всяко време от Европейския парламент или от Съвета. С решението за оттегляне се прекратява посоченото в него делегиране на правомощия. То поражда действие в деня след публикуването на решението в Официален вестник на Европейския съюз или на по-късна, посочена в решението дата. То не засяга действителността на делегираните актове, които вече са в сила.
                  4.   Веднага след като приеме делегиран акт, Комисията нотифицира акта едновременно Европейския парламент и Съвета.
                  5.   Делегиран акт, приет съгласно член 6, влиза в сила единствено ако нито Европейският парламент, нито Съветът не са представили възражения в срок от два месеца, след нотифицирането на акта на Европейския парламент и Съвета или ако преди изтичането на този срок и Европейският парламент, и Съветът са уведомили Комисията, че няма да представят възражения. Този срок се удължава с два месеца по инициатива на Европейския парламент или на Съвета.“;

                  7)

                  Член 9 се заменя със следния текст:
                  „Член 9
                  Държавите членки си помагат взаимно при прилагането на настоящата директива. Те могат да обменят информация на двустранно и многостранно ниво и по-специално за проверка, преди всяка регистрация на превозно средство, на правния статут на последното, при необходимост, в държавата членка, в която то е било регистрирано преди това. Тези проверки могат да включват в частност използването на електронна мрежа, включваща данни от националните електронни бази данни, за да се улесни обменът на информация.“;

                  8)

                  Към точка II.6 от приложение I се добавя следният текст:

                              „Х)

                              доказателство за преминаване на преглед за проверка на техническата изправност, дата на следващия преглед за проверка на техническата изправност или на изтичане на настоящия сертификат.“

            Член 2
      Транспониране
      1.   Държавите членки приемат и публикуват законовите, подзаконовите и административните разпоредби, необходими за да се съобразят с настоящата директива, най-късно до 20 май 2017 г. Те незабавно информират Комисията за това.
      Те прилагат тези мерки от 20 май 2018 г.
      Когато държавите членки приемат тези мерки, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите членки.
      2.   Държавите членки съобщават на Комисията текстовете на основните мерки от националното законодателство, които те приемат в областта, уредена с настоящата директива.
      Член 3
      Влизане в сила
      Настоящата директива влиза в сила на двадесетия ден след публикуването ѝ в Официален вестник на Европейския съюз.

      Член 4
      Адресати
      Адресати на настоящата директива са държавите членки.

         Съставено в Брюксел на 3 април 2014 година.

               За Европейския парламент

               Председател

            M. SCHULZ

               За Съвета

               Председател

            D. KOURKOULAS

         (1)  ОВ C 44, 15.2.2013 г., стр. 128.

         (2)  Позиция на Европейския парламент от 11 март 2014 г. (все още непубликувана в Официален вестник) и решение на Съвета от 24 март 2014 г.

         (3)  Директива 1999/37/ЕО на Съвета от 29 април 1999 г. относно документите за регистрация на превозни средства (ОВ L 138, 1.6.1999 г., стр. 57).

         (4)  Директива 2000/53/ЕО на Европейския парламент и на Съвета от 18 септември 2000 година относно излезлите от употреба превозни средства (ОВ L 269, 21.10.2000 г., стр. 34).


title: Директива 2004/76/ЕО на СЪвета от 29 април 2004 година за изменение на Директива 2003/96/ЕО относно възможността за някои държави-членки да прилагат преходни периоди за прилагане на обща система на данъчно облагане на плащания на лихви и авторски и лицензионни възнаграждения между свързани дружества от различни държави-членки

text:
Важна правна забележка

|

32004L0076

Официален вестник n° L 157 , 30/04/2004 стр. 0106 - 0113 специално чешко издание глава 09 том 02 стр. 23  - 24 специално испанско издание глава 09 том 02 стр. 23  - 24 специално унгарско издание глава 09 том 02 стр. 23  - 24 специално литвийско издание глава 09 том 02 стр. 23  - 24 LV.ES глава 09 том 02 стр. 23  - 24 MT.ES глава 09 том 02 стр. 23  - 24 PL.ES глава 09 том 02 стр. 23  - 24 SK.ES глава 09 том 02 стр. 23  - 24 специално словенско издание глава 09 том 02 стр. 23  - 24

		20040429Директива 2004/76/ЕО на СЪветаот 29 април 2004 годиназа изменение на Директива 2003/96/ЕО относно възможността за някои държави-членки да прилагат преходни периоди за прилагане на обща система на данъчно облагане на плащания на лихви и авторски и лицензионни възнаграждения между свързани дружества от различни държави-членкиСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 94 от него,като взе предвид предложението на Комисията,като взе предвид становището на Европейския парламент [1],като взе предвид становището на Европейския икономически и социален комитет [2],като има предвид, че:(1) Директива 2003/49/ЕО на Съвета от 3 юни 2003 г. относно общата система на данъчно облагане на плащанията на лихви и авторски и лицензионни възнаграждения между свързани дружества от различни държави-членки [3], данъчното облагане на такива плащания в онази държава-членка, в която същите плащания възникват, но освен това гарантира, че тези плащания подлежат на данъчно облагане в дадена държава-членка веднъж.(2) Прилагането на Директива 2003/49/ЕО е възможно да доведе до бюджетни трудности в Чешката република, Латвия, Литва, Полша и Словакия, като се имат предвид ставките на данъците, удържани при източника, които се прилагат съгласно националното право, както и въз основа на данъчните конвенции по доходите и капиталите и така събираните приходи.(3) Във връзка с това на тези присъединяващи се държави следва да бъде разрешено временно, до датата на прилагане, посочена в член 17, параграфи 2 и 3 от Директива 2003/48/ЕО на Съвета от 3 юни 2003 г. относно данъчното облагане на доходи от спестявания под формата на лихвени плащания [4], да не прилагат някои разпоредби от Директива 2003/49/ЕО на Съвета относно плащанията на лихви и авторски и лицензионни възнаграждения — за Латвия и Литва и само за плащания на авторски и лицензионни възнаграждения — за Чешката република, Полша и Словакия.(4) Мярката, предвидена в настоящата директива, не представлява адаптация по смисъла на член 57 от Акта за присъединяване от 2003 г.(5) Тъй като от държавите-членки се изисква да предоставят кредит за данък, удържан от плащанията на лихви и авторски и лицензионни възнаграждения, необходимо е да се гарантира, че настоящата директива ще бъде транспонирана към датата на влизане в сила на Акта за присъединяване от 2003 г.(6) Разпоредбите на настоящата директива задължително се прилагат, считано от датата на присъединяване на новите държави-членки. Спешният характер на материята оправдава изключение от шестседмичния период, предвиден в точка I.3. от Протокола относно ролята на националните парламенти в Европейския съюз,ПРИЕ НАСТОЯЩАТА ДИРЕКТИВА:Член 1Член 6 от Директива 2003/49/ЕО се изменя, както следва:1. Заглавието се заменя със следното:"Преходни правила за Чешката република, Гърция, Испания, Латвия, Литва, Полша, Португалия и Словакия"2. Параграфи 1, 2 и 3 се заменят със следното:"1. На Гърция, Латвия, Полша и Португалия се разрешава да не прилагат разпоредбите на член 1 до датата на прилагане, посочена в член 17, параграфи 2 и 3 от Директива 2000/48/ЕО на Съвета от 3 юни 2003 г. относно данъчното облагане на доходи от спестявания под формата на лихвени плащания [*****]. По време на преходния период от осем години, започващ на гореспоменатата дата, ставката на данъка върху плащанията на лихви или авторски и лицензионни възнаграждения в полза на свързано дружество от друга държава-членка или в полза на място на стопанска дейност, разположено в друга държава-членка, на дадено свързано дружество от държава-членка, не може да превишава 10 % през първите четири години и 5 % през последните четири години.На Литва се разрешава да не прилага разпоредбите от член 1 до датата на прилагане, посочена в член 17, параграфи 2 и 3 от Директива 2000/48/ЕО на Съвета от 3 юни 2003 г. относно данъчното облагане на доходи от спестявания под формата на лихвени плащания. По време на преходния период от шест години, започващ на гореспоменатата дата, ставката на данъка върху плащанията на авторски и лицензионни възнаграждения в полза на свързано дружество от друга държава-членка или в полза на място на стопанска дейност, разположено в друга държава-членка, на дадено свързано дружество от държава-членка, не може да превишава 10 %. През първите четири години от шестгодишния преходен период ставката на данъка върху плащанията на лихви в полза на свързано дружество от друга държава-членка или в полза на място на стопанска дейност, разположено в друга държава-членка, не може да превишава 10 %; а през следващите две години данъчната ставка върху такива плащания по лихви не може да превишава 5 %.На Испания и Чешката република се разрешава — само за плащания на авторски и лицензионни възнаграждения — да не прилагат разпоредбите от член 1 до датата на прилагане, посочена в член 17, параграфи 2 и 3 от Директива 2000/48/ЕО на Съвета. По време на преходния период отшест години, започващ на гореспоменатата дата, ставката на данъка върху плащанията на авторски и лицензионни възнаграждения в полза на свързано дружество от друга държава-членка или в полза на място на стопанска дейност, разположено в друга държава-членка, на дадено свързано дружество от държава-членка, не може да превишава 10 %. На Словакия се разрешава — само за плащания на авторски и лицензионни възнаграждения — да не прилага разпоредбите от член 1 по време на преходен период от две години, който започва от 1 май 2004 г.Тези временни правила обаче са подчинени на непрекъснатото прилагане на всяка данъчна ставка, по-ниска от посочените в първа, втора и трета алинея, предвидени съгласно двустранните спогодби, подписани между Чешката република, Гърция, Испания, Латвия, Литва, Полша, Португалия или Словакия и останалите държави-членки.2. В случаите, в които дружество от държава-членка или място на стопанска дейност, разположено в тази държава-членка на дружество от държава-членка:- получи лихви или авторски и лицензионни възнаграждения от свързано дружество от Гърция, Латвия, Литва, Полша или Португалия,- получи авторски и лицензионни възнаграждения от свързано дружество от Чешката република, Испания или Словакия,- получи лихви или авторски и лицензионни възнаграждения от място на стопанска дейност на свързано дружество от държава-членка, разположено в Гърция, Латвия, Литва, Полша или Португалия,или- получи авторски и лицензионни възнаграждения от място на стопанска дейност на свързано дружество от държава-членка, разположено в Чешката република, Испания или Словакия,първата държава-членка позволява сума, равна на данъка, платен в Чешката република, Гърция, Испания, Латвия, Литва, Полша, Португалия или Словакия, в съответствие с параграф 1, върху този приход като отчисления от данъка върху прихода на дружеството или мястото на стопанска дейност, което е получило този приход.3. Отчислението, предвидено в параграф 2, не бива да надхвърля по-ниското от:а) данъка, платим върху такъв приход, въз основа на параграф 1, в Чешката република, Гърция, Испания, Латвия, Литва, Полша, Португалия или Словакия, илиб) онази част от данъка върху прихода на дружеството или мястото на стопанска дейност, което е получило лихвата или авторски и лицензионни възнаграждения, изчислени преди да е направено отчислението, която съответства на тези плащания съгласно националното право на държавата членка, от която е дружеството или в която е разположено мястото на стопанска дейност.Член 21. Държавите-членки въвеждат в сила законовите, подзаконовите и административните разпоредби, необходими за да се съобразят с настоящата директива от деня на влизането ѝ в сила. Държавите-членки незабавно изпращат на Комисията текста на тези мерки, както и таблица на съответствието между разпоредбите на настоящата директива и приетите национални разпоредби.Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.2. Държавите-членки съобщават на Комисията текста на основните разпоредби от националното си законодателство в областта, регулирана от настоящата директива.Член 3Настоящата директива влиза в сила при условие и от датата на влизането в сила на Договора за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия.Член 4Адресати на настоящата директива са държавите-членки.Съставено в Люксембург на 29 април 2004 година.За СъветаПредседателM. McDowell[1] Становище от 21 април 2004 г. (все още непубликувано в Официален вестник).[2] Становище от 28 април 2004 г. (все още непубликувано в Официален вестник).[3] ОВ L 157, 26.6.2003 г., стр. 49.[4] ОВ L 157, 26.6.2003 г., стр. 38.[*****] ОВ L 157, 26.6.2003 г, стр. 38."--------------------------------------------------


title: Директива 95/48/ЕО на Комисията от 20 септември 1995 година за привеждане в съответствие с техническия прогрес на Директива 92/21/ЕИО на Съвета относно масите и габаритите на моторни превозни средства от категория М1Текст от значение за ЕИП.

text:
               13/ 16

               BG

               Официален вестник на Европейския съюз

               226

         31995L0048

               L 233/73

               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

      ДИРЕКТИВА 95/48/ЕО НА КОМИСИЯТА

   от 20 септември 1995 година
   за привеждане в съответствие с техническия прогрес на Директива 92/21/ЕИО на Съвета относно масите и габаритите на моторни превозни средства от категория М1

   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 70/156/ЕИО на Съвета от 6 февруари 1970 г. относно типовото одобрение на моторни превозни средства и техните ремаркета (1), последно изменена с Директива 93/81/ЕИО на Комисията (2), и по-специално член 13, параграф 2 от нея,
   като взе предвид Директива 92/21/ЕИО на Съвета от 31 март 1992 г. за сближаване на законодателствата на държавите-членки относно масите и габаритите на моторни превозни средства от категория М1
       (3), и по-специално член 3 от нея,
   като има предвид, че Директива 92/21/ЕИО е една от отделните директиви за определената с Директива 70/156/ЕИО процедура за типово одобрение на ЕИО; като има предвид, че вследствие на това за настоящата директива се прилага определената в Директива 70/156/ЕИО разпоредба относно системите, компонентите и отделните технически възли на превозните средства;
   като има предвид, че се прави позоваване на Директива 77/649/ЕИО на Съвета (4), последно изменена с Директива 90/630/ЕИО на Комисията (5), която съдържа процедурата за определяне на еталонна точка за положението на местата в моторни превозни средства, и следователно не е необходимо тя да се повтаря в настоящата директива; като има предвид, че се прави позоваване и на Директива 92/23/ЕИО (6) на Съвета;
   като има предвид, че в светлината на придобития досега опит в практическото прилагане на Директива 92/21/ЕИО, е необходимо по-точно да се определят съдържащите се в нея разпоредби, за да се гарантира единно тълкуване във всички държави-членки;
   като има предвид, че в бъдеще ще е необходимо да се определят специални условия за натоварване на седалките, които не са проектирани за или не могат да поместят възрастни пътници; като има предвид, че въпреки всичко е необходимо допълнително да се разгледат спецификациите за условията за натоварването на такива седалки; като има предвид, че поради това съответните изменения се отлагат за по-късна дата;
   като има предвид, че разпоредбите на настоящата директива са съгласувани със становището на създадения с Директива 70/156/ЕИО Комитет за привеждане в съответствие с техническия прогрес;
   ПРИЕ НАСТОЯЩАТА ДИРЕКТИВА:
   Член 1
   1.   В член 1 от Директива 92/21/ЕИО, „приложение I към Директива 70/156/ЕИО“ се заменя с „приложение IIА към Директива 70/156/ЕИО“.
   2.   Приложенията към Директива 92/21/ЕИО се заменят с приложенията към настоящата директива, а между членовете и приложение I се добавя списък на приложенията.
   Член 2
   1.   Считано от 1 януари 1996 г., държавите-членки не могат на основания, свързани с масите и габаритите:

               —

               да отказват да издават типово одобрение на ЕИО или национално одобрение за тип моторно превозно средство от категория М1, или

               —

               да забраняват регистрацията, продажбата или въвеждането в експлоатация на такива моторни превозни средства,

         ако превозните средства отговарят на изискванията на Директива 92/21/ЕИО, изменена с настоящата директива.
   2.   Считано от 1 януари 1997 г., държавите-членки:

               —

               прекратяват предоставянето на типово одобрение на ЕИО, и

               —

               могат да отказват да издават национално типово одобрение

         за тип превозно средство от категория М1 на основания, свързани с неговите маси и габарити, ако не са изпълнени изискванията на Директива 92/21/ЕИО, изменена с настоящата директива.
   Член 3
   1.   Държавите-членки въвеждат в сила необходимите законови, подзаконови и административни разпоредби, за да се съобразят с настоящата директива преди 1 януари 1996 г. Те незабавно уведомяват Комисията за това.
   2.   Когато държавите-членки приемат такива разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   3.   Държавите-членки уведомяват Комисията за текста на основните разпоредби от националното законодателство, които те приемат в областта, регулирана от настоящата директива.
   Член 4
   Настоящата директива влиза в сила на двадесетия ден след публикуването ѝ в Официален вестник на Европейските общности.

   Член 5
   Адресати на настоящата директива са държавите-членки.

      Съставено в Брюксел на 20 септември 1995 година.

            За Комисията

         Martin BANGEMANN

            Член на Комисията

      (1)  ОВ L 42, 23.2.1970 г., стр. 1.

      (2)  ОВ L 264, 23.10.1993 г., стр. 49.

      (3)  ОВ L 129, 14.5.1992 г., стр. 1.

      (4)  ОВ L 267, 19.10.1977 г., стр. 1.

      (5)  ОВ L 341, 6.12.1990 г., стр. 20.

      (6)  ОВ L 129, 14.5.1992 г., стр. 95.
   СПИСЪК НА ПРИЛОЖЕНИЯТА
   Приложение I:
   Приложение II:
   ПРИЛОЖЕНИЕ I
   АДМИНИСТРАТИВНИ РАЗПОРЕДБИ ЗА ТИПОВО ОДОБРЕНИЕ
   1.   Заявление за типово одобрение на ЕИО за тип превозно средство

               1.1.

               Заявлението за типово одобрение на ЕИО, съгласно член 3, параграф 4 от Директива 70/156/ЕИО за тип превозно средство от категория М1 по отношение на масите и габаритите, се подава от производителя.

               1.2.

               Образец на информационния документ е даден в допълнение 1.

               1.3.

               На техническата служба, отговаряща за провеждането на изпитванията за типово одобрение, се представя следното:

                           1.3.1.

                           представително за подлежащия на одобряване тип превозно средство.

         2.   Издаване на типово одобрение на ЕИО за тип превозно средство

               2.1.

               Ако са спазени съответните изисквания, се издава типово одобрение на ЕИО съгласно член 4, параграф 3 от Директива 70/156/ЕИО.

               2.2.

               Образец на сертификата за типово одобрение на ЕИО е даден в допълнение 2.

               2.3.

               За всеки одобрен тип превозно средство се определя номер на одобрението, в съответствие с приложение VII към Директива 70/156/ЕИО. Една и съща държава-членка не може да определя същия номер за друг тип превозно средство.

         3.   Модификации на типа и изменения на одобренията

               3.1.

               В случай на модификации на типа, който е одобрен съгласно настоящата директива, се прилагат разпоредбите на член 5 от Директива 70/156/ЕИО.

         4.   Съответствие на производството

               4.1.

               Като общо правило се предприемат мерки за гарантиране на съответствието на производството, съобразно разпоредбите на член 10 от Директива 70/156/ЕИО.

      ПРИЛОЖЕНИЕ I

      Допълнение 2

   ПРИЛОЖЕНИЕ II
   ОБХВАТ, ОПРЕДЕЛЕНИЯ, ИЗИСКВАНИЯ
   1.   Обхват
   Настоящата директива се отнася за масите и габаритите на моторни превозни средства от категория М1, съгласно определението в член 1.
   2.   Определения

               2.1.

               Съответните определения, които са посочени в приложение I (включително бележките под линия) и приложение II към Директива 70/156/ЕИО, се отнасят и за настоящата директива.

               2.2.

               „Маса на конвенционалния товар“ означава маса от 75 кг, умножена по определения от производителя брой на седящите пътнически места (включително сгъваемите седалки).

               2.3.

               „Маса на претоварване“ означава разликата между максималната технически допустима маса в натоварено състояние и масата в работно състояние, увеличена с масата на конвенционалния товар. Масата на претоварване може да включва масата на незадължителното оборудване, напр. шибидах, климатична инсталация, скачващо устройство.

               2.4.

               „Маса на скачващото устройство“ означава масата на самото присъединително устройство и на посочените от производителя на превозното средство метални приспособления за монтирането му.

               2.5.

               „Максимално статично вертикално натоварване при точката на скачване“ на превозното средство означава технически допустимото вертикално натоварване, което се предава при стационарно превозно средство от теглича на ремаркето към скачващото устройство на превозното средство, и което действа върху центъра на скачващото устройство. Това натоварване се определя от производителя.

               2.6.

               „Теглена маса“ означава масата на тегленото ремарке, без вертикалното натоварване върху точката на скачване на теглещото превозно средство.

               2.7.

               „Сгъваема седалка“ означава спомагателна седалка, предназначена за инцидентна употреба, която обикновено стои прибрана, за да не пречи.

         3.   Изисквания
   3.1.   Габарити
   3.1.1.   Максималните разрешени габарити на превозно средство са, както следва:
   3.1.1.1.   Дължина: 12 000 мм
   3.1.1.2.   Ширина: 2 500 мм
   3.1.1.3.   Височина: 4 000 мм
   3.2.   Маси и натоварвания на осите
   3.2.1.   Сумата от максималните технически допустимите натоварвания върху осите не може да бъде по-ниска от максималната технически допустима маса в натоварено състояние на превозното средство.
   Максималната технически допустима маса на превозното средство не може да бъде по-ниска от масата на превозното средство в работно състояние плюс масата на конвенционалния товар.
   Когато превозното средство е натоварено до максималната технически допустима маса в натоварено състояние, в съответствие с точки 3.2.2 и 3.2.3, натоварването върху всяка ос не трябва да превишава максималното технически допустимо натоварване върху същата ос.
   Когато превозното средство и същевременно задната му ос са натоварени до максималната технически допустима маса, носената от предната ос маса не може да бъде по-малко от 30 % от максималната технически допустима маса на превозното средство.
   3.2.2.   За проверка на изискванията, които са посочени в третия абзац на точка 3.2.1 масите на пътниците, на багажа и на товара над конвенционалния товар, трябва да са разположени по предписания в допълнението начин. Методът за проверка на масите е описан в допълнението. Когато дадено превозно средство е оборудвано с подвижни седалки, процедурата за проверка се ограничава до условието с максимален брой монтирани седалки.
   3.2.3.   Ако превозното средство е предназначено да тегли ремарке, се провеждат две допълнителни проверки в съответствие с точка 3.2.1, трети абзац и точка 3.2.2:

               а)

               като се включва максималната маса на скачващото устройство; и

               б)

               като се включва максималната маса на скачващото устройство и масата на максималното статично вертикално натоварване върху точката на скачване. За целите на последната проверка:

         3.2.3.1.   Максималното технически допустимо натоварване върху задната(ите) ос(и) може да се надвишава с не повече от 15 %, а максималната технически допустима маса в натоварено състояние на превозното средство може да се надвишава с не повече от 10 % от 100 кг, която от двете стойности е по-ниска, и която се отнася само за тази конкретна употреба, при условие че работната скорост е ограничена до 100 км/ч или по-ниска скорост.
   3.2.3.2.   Гореспоменатото превишено натоварване и маса не се взимат под внимание за други одобрения, освен за одобрения съгласно настоящата директива, освен ако не са изрично посочени в съответната директива.
   3.2.3.3.   В наръчника на потребителя производителят заявява всички посочени в точка 3.2.3.1 ограничения за скоростта, или други работни условия.
   3.2.4.   Ако производителят на превозното средство го оборудва със скачващо устройство, той трябва да обозначи върху устройството или в близост до него върху превозното средство максималното допустимо статично вертикално натоварване върху точката на скачване.
   3.3.   Теглена маса и статично вертикално натоварване върху точката на скачване.
   3.3.1.   Максималната технически допустима теглена маса се заявява от производителя.
   3.3.1.1.   Теглена маса на превозно средство, което е предназначено да тегли ремарке, оборудвано с работна спирачна система. (При изчисляване на теглената маса не се взима под внимание превишената максимална технически допустима маса в натоварено състояние на превозното средство, съгласно точка 3.2.3.1 по-горе.)
   3.3.1.1.1.   Максималната допустима теглена маса на превозното средство е по-ниската стойност от:

               а)

               технически допустимата максимална теглена маса въз основа на конструкцията на превозното средство и/или здравината на механичното скачващо устройство; или

               б)

               технически допустимата максимална маса на теглещото превозно средство (моторно превозно средство) или 1,5 пъти тази маса - за превозни средства с висока проходимост, съгласно определението в Директива 70/50/ЕИО.

         3.3.1.1.2.   Въпреки това, максималната технически допустима маса на ремаркето в никакъв случай не може да надвишава 3 500 кг.
   3.3.1.2.   Теглена маса на превозно средство, предназначено да тегли ремарке без работна спирачна система.
   3.3.1.2.1.   Допустимата теглена маса е по-ниската от технически допустимата максимална теглена маса или половината от масата на теглещото превозно средство в работно състояние.
   3.3.1.2.2.   Максималната технически допустима маса на ремаркето в никакъв случай не може да надвишава 750 кг.
   3.3.2.   Технически допустимото статично вертикално натоварване върху скачващото устройство се заявява от производителя; това натоварване не може да е по-малко от 4 % от максималната допустима теглена маса и не по-малко от 25 кг. Производителят трябва да посочи в наръчника на потребителя максималното допустимо статично вертикално натоварване върху скачващото устройство, точките за монтиране на скачващото устройство върху превозното средство и максималния допустим надвес на скачващото устройство.
   3.3.3.   Моторното превозно средство, което тегли ремарке, трябва да може да задвижи композицията от превозни средства – натоварена до максималната ѝ маса – пет пъти по 12 % наклон нагоре в рамките на 5 минути.
   3.4.   Заявеният от производителя максимален брой седящи места за пътници не зависи от това, дали превозното средство тегли ремарке или не.

      Допълнение
      Метод за проверка на масите и натоварването върху осите на моторни превозни средства от категория М1

      1.   Масата на превозното средство се проверява по следния начин:
      1.1.   празно, т.е. в работното състояние, съгласно точка 2.6 от допълнение 1 към приложение I, но без водач,
      При моторни каравани се включва и масата, съответстваща на 90 % от капацитета на резервоарите за съхраняване на прясна вода и газ.
      1.2.   напълно натоварено (при условията, посочени в точки 3.2.1—3.2.3 от приложение II) чрез изчисление, като се взима под внимание следното:

                  —

                  седалката, ако може да се регулира, се премества до най-задното заявено от производителя нормално положение за управление или седене, като се взема под внимание единствено надлъжното регулиране на седалката и се изключват другите използвани положения, различни от тези за нормално управление или седене. Когато има други възможности за регулиране на седалката (вертикално, под ъгъл, регулиране на облегалката и т.н.), регулираните положения трябва да се посочат от производителя на превозното средство. При окачени седалки, те трябва да се блокират в посочените от производителя нормални положения за управление.

                  —

                  масите, които се взимат под внимание са следните:

                              —

                              маса от 68 кг за всеки пътник (в т.ч. и водача),

                              —

                              маса от 7 кг за багаж за всеки пътник (в т.ч. и водача),

                  —

                  масата за всеки пътник се прилага вертикално през точка, която се намира на 100 мм пред точката R (1) при надлъжно регулиране на седалките и 50 мм пред точката R (1) при всички други седалки. Масата на багажа на всеки пътник се представя с вертикална сила, която преминава през средата на проекцията в хоризонтална равнина на максималната полезна дължина на багажното отделение, разположено в средната надлъжна равнина на превозното средство.
                  При превозни средства със специално предназначение масата на багажа се определя според съгласуваните с техническата служба спецификации на производителя,

                  —

                  всяка маса над екологичната маса се разпределя според съгласуваните с техническата служба спецификации на производителя, като се отчитат различните нива на оборудване и неговата маса и местоположение,

                  —

                  при моторни каравани масата на претоварване е равна най-малко на (10 кг × N) + (10 кг × L), където „L“ е общата дължина на моторната каравана, а „N“ е заявеният от производителя брой на пътниците с водача.
                  Масата на претоварване във всички багажни отделения се разпределя според съгласуваните с техническата служба указания на производителя.

            1.3.   Посочените маси и осови натоварвания се определят по следната таблица:

      2.   Резултати от проверката

      (Ако в точки 2.8 и 2.9 от информационния документ е дадена повече от една стойност, трябва да се проверят резултатите за всяка стойност.)
      Резултатите се считат са задоволителни, ако:

                  —

                  масите и осовите натоварвания на ненатовареното превозно средство (колона (а)) съответстват на заявените от производителя с допуск от ± 5 %; (в този случай, за изчисляване на масите в колони (б) и (в) се приема стойността на заявената от производителя маса),

                  —

                  проверените, съгласно посочените в колони (б) и (в) условия, маси и осови натоварвания не надвишават заявените от производителя максимално допустими маси,

                  —

                  изпълнени са изискванията на точка 3.2.1, четвърти абзац от приложение II,

                  —

                  заявените от производителя маси и осови натоварвания са съвместими с посочените за моторното превозно средство типове натоварване, като се вземат под внимание всички заявени ограничения на скоростта за теглещото превозно средство съгласно точка 3.7.3 от приложение IV към Директива 92/23/ЕИО.

      (1)  Определена в съответствие с разпоредбите на приложение III към Директива 77/649/ЕИО.